கல்லுரி .வசந்தம் விடைபெறாத சோலை  - வாழ்க்கை கவிதை

வசந்தம் 
  விடை பெறாத 
  சோலை . 
 வாலிப ரோஜாக்கள் 
  பூக்கும் தோட்டம் . 
 கண்களை மூடி 
 கனவுகளில் வாழவைத்து 
  ஏக்கத்திற்கு நெஞ்சத்தை 
  இரையக்கிவிட்டுப் போய்விடும் 
 இளமைத் தென்றல் வீசும் கடற்கரை . 
 நிமதிச் சூரியன் 
  அஸ்தமமாகாத 
 இளமைகளின் 
  சொர்க்க பூமி. 
 நூற்றாண்டுகளுக்குப் பின்னும் 
  அழைத்துப் போகின்ற 
  புத்தகக் கப்பல்கள் 
  வலமிடும் துறைமுகம் . 
 நாட்களை விற்று 
  அறிவை வாங்கிப் போகும் 
  பண்ட மாற்று முறை 
  மாறாத கிராமத்து சந்தை . 
 வாழ்க்கைப் பாலையைக் 
  கடப்பதற்காக 
  அறிவு நீர் நிரப்பிக்கொள்ளும் 
  வற்றாத ஜீவநதி . 
 உள்ள வயல்களில் 
  நட்புப் பயிர் வளர்கின்ற 
  உழவர்கள் வாழும் சேரி . 
 ஒரு வழிப் பாதையில் 
  பயணம் போகும் 
  யாத்திரிகர்களின் மனதில் 
  அடிக்கடி 
  திரும்பத் தூண்டும் 
  ஆனந்தக் கச்சேரி அரங்கம். 
 மயான பூமிக்கு 
  ஊர்வலம் போகும் வரை 
  மனதை விட்டு நீங்காத 
  மழலைப் பருவ விளையாட்டு மைதானம். 
 வசந்தம் விடை பெறாத சோலை